Nó Górdio operazioa

Nó Górdio operazioa (Gordiar korapilo operazioa euskaraz) Portugalgo kanpaina militar handiena eta garestiena izan zen itsasoz haraindiko Mozambike probintzian (Afrika ekialdea). Operazioa 1970ean egin zen, Portugalgo Gerra Kolonialean (1961-1974). Kanpainaren helburuak ziren Mozambikeko Askapen Frontea (FRELIMO) Tanzaniako mugatik iragazteko ibilbideak ixtea eta FRELIMOren base iraunkorrak suntsitzea Mozambikeko iparraldeko eremu liberatuetan.

 Gertakariak 
1970ko uztailaren 1ean, Portugalgo armadak Nó Górdio operazioa abiatu zuen Mozambiken. FRELIMO gerrilla antikolonialista ahuldu asmoz 35.000 soldadu bidali zituen herrialdera. Aire-bonbardaketek lagunduta FRELIMOk askatutako lurraldeetan zituen gotorlekuak suntsitu eta Tanzaniako mugako igarobideak itxi zituen. Zazpi hilabete iraun zuen erasoak bere helburuak bete arren, porrot egin zuen, FRELIMOri aukera eman baitzion atzera egin, berriro elkartu, estrategia birdiseinatu eta armada kolonialari berriro erasoa jotzeko.https://www.argia.eus/efemerideen-kanala/portugalgo-armadak-no-gordio-operazioa-abiatu-zuen-mozambiken

 Zibilen aurkako sarraskiak 
FRELIMOren aurkako borrokan portugaldar armadak zibilen aurkako sarraski handiak egin zituen. Ezagunenetakoa Wiriyamukoa da. Herrixkako 400 biztanle inguru hil zituen eta etxeei su eman zien. Hiru egunez inguruetan egon ziren, biziraun zutenak bilatu eta hiltzeko.

 Bibliografia 
 Mustafah Dhada, The Portuguese Massacre of Wiriyamu in Colonial Mozambique, 1964–2013 (Bloomsbury).https://www.bloomsbury.com/uk/portuguese-massacre-of-wiriyamu-in-colonial-mozambique-19642013-9781350036802/

 Erreferentziak 

 Kanpo estekak 

Kategoria:1970eko gatazkak
Kategoria:1970 Portugalen
Kategoria:1971ko gatazkak
Kategoria:1971 Portugalen
Kategoria:Portugalek parte hartutako operazio militarrak
Kategoria:Mozambikeko Independentzia Gerra
Kategoria:Mozambikek parte hartutako operazio militarrak
Kategoria:Mozambikeko historia
Kategoria:Portugalgo Bigarren Errepublika